b"\n_START_ARTICLE_\nJos\xc3\xa9 Manuel Rodr\xc3\xadguez Portela\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a a destacar a les categories inferiors del Deportivo de La Corunya, i a la 85/86 recala al CE L'Hospitalet, de Segona B. L'any seg\xc3\xbcent hi retorna a l'equip de Riazor, per aquella \xc3\xa8poca a Segona Divisi\xc3\xb3. Esdev\xc3\xa9 titular al Deportivo, tot sent una refer\xc3\xa8ncia defensiva entre 1986 i 1989, per\xc3\xadode en el qual disputa 103 partits de Lliga amb els gallecs._NEWLINE_L'estiu de 1989 fitxa pel Real Burgos. Continua sent titular a l'equip castellanolleon\xc3\xa8s, que aconseguiria l'ascens a primera divisi\xc3\xb3. Per\xc3\xb2, en la campanya del seu debut a la m\xc3\xa0xima categoria, la 90/91, nom\xc3\xa9s hi disputa tres partits._NEWLINE_A partir de 1991, la carrera del defensa prossegueix per equips de Segona B. Entre 1991 i 1993 milita al Deportivo Alav\xc3\xa9s. Amb els bascos arriba a dues lliguetes d'ascens, sense assolir-ne l'objectiu. Despr\xc3\xa9s de militar la 93/94 al CD Mensajero, retorna a Gal\xc3\xadcia per jugar amb el Racing de Ferrol, tot retornant al Mensajero a l'any seg\xc3\xbcent."